ไฟแนนซ์ทูเดย์
โดย...ช.ชดา
28 ก.ย. 2558

โดย...ช.ชดา
...ธนาคารเจ้าหนี้รายใหญ่ทั้ง 3 ของสหวิริยาฯ มีปัญหาชีวิตทันทีจากการที่แบงก์ชาติสั่งให้ตั้งสำรองหนี้เสีย 100% เพราะมั่นใจว่ากว่าหนี้ก้อนนี้จะกลับมาดีได้คงจะนานหลายปี โชคดีที่ทุกธนาคารตั้งสำรองหนี้ไว้เกิน 100% ไม่อย่างนั้นจะแย่กว่านี้อีก
...ธนาคารไทยพาณิชย์ตัดใจขายหุ้นปูนซิเมนต์ไทยทิ้งเพื่อนำเงินมาสำรองหนี้เพิ่ม งานนี้ต้องเสียรายได้จากเงินปันผลที่เคยได้เป็นกอบเป็นกำไปมากโข
สำหรับธนาคารกรุงไทย ไม่มีบริษัทในเครืออะไรจะขาย มีแค่ บริษัท บัตรกรุงไทยที่ดีวันดีคืน ฉะนั้นคงจะแก้ไขปัญหาชีวิตแบบไทยพาณิชย์ไม่ได้ คอยดูฝีมือ วรภัค ธันยาวงษ์ กรรมการผู้จัดการแบงก์ ว่าจะจัดการกับหนี้ก้อนนี้อย่างไร